
ЧӐВАШ РЕСПУБЛИКИН
САККУНӖ

МУНИЦИПАЛИТЕТ ДОЛЖНОҪНЕ, ВЫРӐНТИ 
АДМИНИСТРАЦИ ПУҪЛӐХӖН ДОЛЖНОҪНЕ 
КОНТРАКТПА ЙЫШӐНАКАН ҪЫНСЕМ 2019 ҪУЛХИ КӐРЛАЧ УЙӐХӖН 1-МӖШӖНЧЕН ПУҪЛАСА РАШТАВ УЙӐХӖН 31-МӖШӖЧЧЕНХИ ОТЧЕТЛӐ ТАПХӐРТА 
ХӐЙСЕН ТУПӐШӖСЕМ, ТӐКАКӖСЕМ, ПУРЛӐХӖ 
ТАТА ПУРЛӐХ ЕВӖР ОБЯЗАТЕЛЬСТВИСЕМ ҪИНЧЕН КАЛАКАН СВЕДЕНИСЕНЕ ТӐРАТАССИ ҪИНЧЕН

Чӑваш Республикин Патшалӑх Канашӗ
2020 ҫулхи ҫу уйӑхӗн 26-мӗшӗнче
йышӑннӑ

[bookmark: _GoBack]Ҫапла палӑртас: муниципалитет должноҫне, вырӑнти администраци пуҫлӑхӗн должноҫне контрактпа йышӑнакан ҫынсем 2019 ҫулхи кӑрлач уйӑхӗн 1-мӗшӗнчен пуҫласа раштав уйӑхӗн 31-мӗшӗчченхи отчетлӑ тап-хӑрта хӑйсен тупӑшӗсем, тӑкакӗсем, пурлӑхӗ тата пурлӑх евӗр обязательствисем ҫинчен, ҫавӑн пекех хӑйсен мӑшӑрӗсен тата ҫула ҫитмен ачисен ту-пӑшӗсем, тӑкакӗсем, пурлӑхӗ тата пурлӑх евӗр обязательствисем ҫинчен калакан сведенисене, вӗсене тӑратмалли вӑхӑта Чӑваш Республикин "Муниципалитет должноҫне, вырӑнти администраци должноҫне контрактпа йышӑнакан ҫынсем хӑйсен тупӑшӗсем, тӑкакӗсем, пурлӑхӗ тата пурлӑх евӗр обязательствисем ҫинчен калакан сведенисене тӑратасси, ҫав сведенисем чӑн тата тулли пулнине тӗрӗслесси тата ҫавнашкал тӗрӗс мар тата тулли мар сведенисем тӑратнӑшӑн явап тыттармалли мерӑсемпе усӑ курасси ҫинчен калакан йышӑну тӑвасси ҫинчен" 2017 ҫулхи ҫурла уйӑхӗн 29-мӗшӗнчи 46 №-лӗ саккунӗпе палӑртса хӑварнӑ, 2020 ҫулхи ҫурла уйӑхӗн 1-мӗшӗччен (ҫурла уйӑхӗн 1-мӗшне кӗртсе) тӑратаҫҫӗ.

1. Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккун вӑйӗ 2020 ҫулхи ака уйӑхӗн 17-мӗшӗнчен пуҫланнӑ право хутшӑнӑвӗсене пырса тивет.

